ছড়া কবিতা ও গান লেখা মানুষের স্বাভাবিক প্রবণতা। অনেকে মনের আনন্দ থেকেই লেখালেখি শুরু করেন। মনের আবেগকে প্রাধান্য দিয়ে থাকেন। ছন্দ,মাত্রা,উপমা, অলঙ্কার বা প্রকরণের দিকটা মাথায় নেন না, বিবেচনা করেন না। অনেকে শত শত গান কবিতা লিখে খাতা বা ডায়েরিবন্দী করেছেন। কেউ কেউ অসংখ্য বই বা গ্রন্থও প্রকাশ করেছেন। বিশেষ করে মনের আবেগে ভালো লাগা মন্দ লাগাকে প্রাধান্য দিয়ে একটার পর একটা লিখেই চলেছেন। নিজের লেখায় নিজে হয়তো রসবোধ খুঁজে পাচ্ছেন, পরিতৃপ্ত হচ্ছেন। আবার তাদের কিছু ভক্ত অনুরক্ত বা শুভাকাঙ্ক্ষীও গড়ে উঠেছেন- তারা ছন্দ মাত্রা বা রস শাস্ত্র সম্পর্কে সামান্যতম জ্ঞান রাখেন না। তারা লেখককে বাহবাহ দিয়ে প্রশংসায় গদগদ হয়ে দিনরাত একাকার করে ফেলছেন। এর দ্বারা ঐ লেখকের মনে তার লেখা সম্পর্কে একটা ধারণা তৈরি হয়ে যাচ্ছে। তিনি ভাবছেন- তার লেখাতো ঠিকই আছে।